OpenLLM-France/wikimedia huggingface dataset:
# Ca l'Alegret (la Bisbal del Penedès)

Ca l'Alegret és una masia del municipi de la Bisbal del Penedès inclosa en l'Inventari del Patrimoni Arquitectònic de Catalunya.

## Descripció

El mas de Ca l'Alegret destaca en un primer cop d'ull entre la caseria de l'Ortigós. És una masia molt gran, en la qual ressalten la torre i el celler. La torre, molt reconstruïda, té planta quadrada i una sèrie de finestres d'arc de mig punt. Pel que fa a l'espaiós celler, cal dir que va transformar-se en restaurant i que consta d'una sola nau dividida per un gran arc de mig punt del qual es poden observar els contraforts des de l'exterior, així com d'un sostre amb dues vessants fet de fusta.

## Història

El mas va ser construït l'any 1768, segons es pot veure en una inscripció que es troba a la part superior d'una portalada de pedra amb arc escarser o rebaixat. El celler és posterior, construït a l'entorn de 1910. El mas fou treballat des de la construcció de la casa per masovers, el primer dels quals fou Salvador Belvey, segons la inscripció que es pot trobar sobre la llinda d'una finestra (Salvador Belvey any 1767). El van succeir realitzant la mateixa feina el seu fill i el seu net. En una finestra hi trobem la data de 1773.

## Referències

* 1 2 3 4 5 «Ca l'Alegret». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 agost 2014].

## Enllaços externs

* «Ca l'Alegret». Mapa de recursos culturals. Diputació de Tarragona.
# CGO

CGO té els següents significats:
* Orquestra Reial del Concertgebouw (del seu nom en neerlandès ConcertGebouwOrkest), orquestra simfònica amb seu al Concertgebouw d'Amsterdam (Països Baixos)
* Coalició de Governs Ordenats, un dels bàndols en litigi de l'univers fictici dels videojocs Gears of War
* Complex generador d'oxigen, enzim que participa en l'oxidació de l'aigua durant la fase lluminosa de la fotosíntesi
* CGO també és el codi del COI de la República del Congo, estat de l'Àfrica
# CGR

CGR té els següents significats:
* Compañia General del Ruido, grup de rock industrial de Barcelona
* Catálogo General del Romancero, obra de referència sobre el romanç espanyol editada per Diego Catalán Menéndez Pidal
* Comunitat General de Regants, corporació de dret públic que administra el regadiu d'una concessió d'aigua
# Broome

«Broome» té aquests significats:

## Llocs
### Austràlia

* Broome (Austràlia Occidental)

### Regne Unit

* Broome Park, Kent
* Broome (Norfolk)
* Broome (Shropshire)
* Broome (Worcestershire)

### USA

* Broome (Nova York)
* Comtat de Broome aNova York
* Broome (Texas)

## Altres usos

* Broome (nom)
* Broome Sandstone, una formació geològica del Mesozoic
# Eumaragma

Eumaragma és un gènere d'arnes de la família Crambidae. Conté només una espècie, Eumaragma orthiopis, que es troba a Fiji.

## Referències

* ↑ «GlobIZ search». [Consulta: 24 desembre 2018].
* ↑ Beccaloni, G.; Scoble, M.; Kitching, I.; Simonsen, T.; Robinson, G.; Pitkin, B.; Hine, A.; Lyal, C., eds. (2003). "Eumaragma orthiopis". The Global Lepidoptera Names Index. Natural History Museum.
# Txagortà

Txagortà (en rus: Чагорта) és un poble (un possiólok) de Calmúquia, a Rússia, segons el cens del 2012 tenia 323 habitants. Pertany al districte municipal de Tróitskoie.

## Referències

* ↑ «Калмыцкие топонимы Астраханской области — автореферат и диссертация по филологии.». Arxivat de l'original el 2014-10-09.
* ↑ «Карты Генштаба L-38 (А) 1:100000. Республика Калмыкия и Ростовская область.». Arxivat de l'original el 2015-02-04.
* ↑ Бага-Чоносовское сельское муниципальное образование (История)
# Melanclens

Els melanclens (en grec antic: Μελαγχλαῖνοι, llatí: Melanchlaeni) eren tres tribus diferenciades, que els autors antics situen en llocs diversos.
Hecateu en fa la primera menció, i diu que eren una tribu nòmada. Heròdot en parla també, i explica que ocupaven una regió a l'est dels andròfags i al nord dels escites, a vint dies de viatge venint de la llacuna Meòtida. A les regions del nord d'on estaven instal·lats, hi havia llacs i terres desconegudes per l'home. S'ha pensat que Heròdot es podria referir als llacs Làdoga i Onega, que hauria conegut a través de relats d'estrangers. No es pot situar amb aquestes informacions on estava assentada aquesta tribu. Heròdot diu expressament que no pertanyien a les tribus escites, encara que tenien uns costums semblants.
Escílax de Carianda menciona un poble amb aquest nom, i diu que era una de les tribus del Pont. Pomponi Mela i Plini el Vell coincideixen amb Escílax, que parla de dos rius que fluïen pel seu territori, el Metasoris (Μετάσωρις), que era probablement el mateix que el Tessiris (Θέσσυρις), i l'Egipios (Αἰγίπιος). Dionís Periegetes els situa al riu Borístenes i Claudi Ptolemeu entre el riu Ra (Volga) i les muntanyes Hippici, a la Sarmàcia asiàtica.
Ammià Marcel·lí parla també d'un poble del mateix nom, que identifica amb els alans.

## Referències

* ↑ Smith, William (ed.). «Melanchlaeni». Dictionary of Greek and Roman Geography (1854). [Consulta: 28 maig 2021].
# Cap d'Agde

Cap d'Agde és el nom d'un complex turístic de la costa mediterrània de França, situat a la comuna d'Agde, al departament de l'Erau. L'oferta de vacances està orientada al turisme naturista i la pràctica del nudisme que es pot fer en tot un barri residencial amb serveis i equipaments complets.

## Història

El Cap d'Agde es va desenvolupar a partir dels anys 1960 per competir amb els centres turístics de la Costa Blava a l'est, i de la Costa Brava.
A l'abril de 2006 la direcció de l'oficina de turisme del Cap d'Agde va ser condemnada com a resultat d'una denúncia de l'organització SOS Racisme en demostrar-se que va impedir i dificultar l'accés al recinte basant-se en l'origen racial dels clients.

## Referències

* ↑ Le Figaro, 14 d'abril de 2006 Arxivat 2006-11-27 a Wayback Machine.

## Enllaços externs

* Lloc web oficial de promoció del Cap d'Agde (francès)
# Forma normal beta

En càlcul lambda, un terme està en forma normal beta si no és possible fer cap reducció beta. Un terme està en forma normal beta-eta si no són possibles ni una reducció beta ni una reducció eta. Un terme està en forma normal de capçalera si no hi ha cap beta-redex en posició de capçalera.

## Reducció beta

En càlcul lambda, una beta redex és un terme de la forma
    $((\mathbf {\lambda } x.A(x))t)$
on $A(x)$ és un terme depenent, possiblement, de la variable $x$.
Una reducció beta és una aplicació de la següent regla de reescriptura a una beta redex:
    $((\mathbf {\lambda } x.A(x))t)\rightarrow A(t)$
on $A(t)$ és el resultat de substituir la variable $x$ pel terme $t$ al terme $A(x)$.
Una reducció beta està en posició de capçalera si està en la forma següent:
    $\lambda x_{0}\ldots \lambda x_{i-1}.(\lambda x_{i}.A(x_{i}))M_{1}M_{2}\ldots M_{n}\rightarrow \lambda x_{0}\ldots \lambda x_{i-1}.A(M_{1})M_{2}\ldots M_{n}$, on $i\geq 0,n\geq 1$.
Qualsevol reducció que no estigui en aquesta forma és una reducció beta interna.

## Estratègies de reducció

En general, pot haver-hi diferents reduccions beta possibles per a un terme donat. La reducció en ordre normal és l'estratègia d'avaluació en la qual hom continua aplicant la regla de reducció beta en posició inicial fins que no es pugui reduir més. Un cop arribat a aquest punt, el terme resultant està en forma normal.
En canvi, en una reducció en ordre aplicatiu hom aplica primer les reduccions internes i, quan ja no s'hi poden aplicar més, després s'aplica la reducció a la capçalera.
La reducció en ordre normal és completa, en el sentit que, si un terme té a la capçalera una forma normal, la reducció en ordre normal arribarà algun cop a aquesta capçalera. En canvi, pot ser que la reducció en ordre aplicatiu no acabi mai, fins i tot quan el terme té una forma normal. Per exemple, si hom usa una reducció en ordre aplicatiu, podem tenir aquesta successió de reduccions:
    $(\mathbf {\lambda } x.z)((\lambda w.www)(\lambda w.www))$
    $\rightarrow (\lambda x.z)((\lambda w.www)(\lambda w.www)(\lambda w.www))$
    $\rightarrow (\lambda x.z)((\lambda w.www)(\lambda w.www)(\lambda w.www)(\lambda w.www))$
    $\rightarrow (\lambda x.z)((\lambda w.www)(\lambda w.www)(\lambda w.www)(\lambda w.www)(\lambda w.www))$
    $\ldots$
Però si hom usa les reduccions en ordre normal, l'expressió inicial es redueix ràpidament a una forma normal:
    $(\mathbf {\lambda } x.z)((\lambda w.www)(\lambda w.www))$
    $\rightarrow z$
Les cadenes directrius de Sinot proporcionen un mètode per optimitzar la complexitat computacional de la reducció beta.

## Notes

* ↑ De l'anglès reducible expression, 'expressió reductible'

## Referències

* ↑ «Beta normal form». Encyclopedia. TheFreeDictionary.com. [Consulta: 18 novembre 2013].

## Vegeu també

* Càlcul lambda
* Forma normal
# Udías

Udías és un municipi de la Comunitat Autònoma de Cantàbria. Limita al nord amb Alfoz de Lloredo i Comillas, a l'oest amb Valdáliga i al sud i est amb Cabezón de la Sal. Està situat en la comarca de la Costa Occidental encara que no és un municipi costaner. Udías se situa en un terreny dominat per pujols i amb algunes coves en el subsol aptes per practicar espeleologia.

## Localitats

* Canales.
* Cobijón.
* La Hayuela.
* El Llano.
* Pumalverde (capital)
* Rodezas.
* Toporias.
* Valoria.
* La Virgen.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2007 |
| 903 | 1.164 | 1.424 | 1.575 | 1.224 | 1.251 | 1.107 | 983 | 873 | 866 | 843 | 840 |
Font: INE

## Administració

Eleccions municipals, 25 de maig de 2003 :
| Partit | Vots | % | Regidors |
| PP | 397 | 66,39% | 5 |
| PRC | 117 | 19,57% | 1 |
| PSOE | 79 | 13,21% | 1 |
Eleccions municipals, 27 de maig de 2007 :
| Partit | Vots | % | Regidors |
| PP | 422 | 67,52% | 5 |
| PRC | 101 | 16,16% | 1 |
| PSOE | 94 | 15,04% | 1 |
# Udóbnaia

Udóbnaia - Удобная (rus) és una stanitsa del krai de Krasnodar, a Rússia. Es troba a la vora del riu Urup, afluent del Kuban, a 21 km al sud d'Otràdnaia i a 221 al sud-est de Krasnodar.
Pertanyen a aquesta stanitsa els khútors de Zeléntxuk Mostovoi, Udobno-Zelentxukski, Txekhrak, Stoliarov, Kràsnie Gori, Stukànov, Romantxúkov, Lazartxuk i el possiólok de Penkozavod.

## Història

Udóbnaia fou fundada el 1858 pels cosacs d'acord amb un ukaz imperial amb la fi de protegir els confins meridionals de l'Imperi Rus. El lloc, envoltat de conreus i banyat per diversos rius, era molt propici per a l'agricultura. El 1859 hi havia 267 famílies que havien vingut d'altres parts de Rússia per colonitzar les terres. Els camperols conreaven camps de cereals (blat, civada, blat sarraí, ordi...). S'hi establí el 19è regiment de cosacs del Kuban. El 1863 tenia ja 1.794 habitants.
Va ser centre administratiu del raion d'Udóbnaia del 1935 al 1953, any en què el raion fou fusionat amb el d'Otràdnaia. Fou ocupada per la Wehrmacht de l'Alemanya nazi l'11 d'agost del 1942 i alliberada per l'Exèrcit Roig el 22 de gener del 1943.
# Un pont de mar blava

Un pont de mar blava és un dels discos més venuts de la música catalana de tots els temps amb més de 150.000 còpies. Va ser un disc publicat per Lluís Llach el 1993 que conté les següents cançons amb texts del mateix Lluís Llach i del Miquel Martí i Pol:
* Ulisses
* Al carrer dels quatre llits
* Tanta llum de mar
* Lentament comença el cant
* Marona
* Et deixo un pont de mar blava

## Fitxa tècnica

* Editat per: Picap S.L. D.L B-20289-93 i reeditat: Claus Records 03 00111| 04 2003
* Enginyer de so: Didier Richard
* Estudis de gravació: Jan Cadela

## Referències

* ↑ «Entrevista al director de Picap».
* ↑ Un pont de mar blava a discogs
* ↑ Un pont de mar blava a viasona
* ↑ Un pont de mar blava a enderrock.cat

## Enllaços externs

* El disc al web oficial Arxivat 2007-06-28 a Wayback Machine.
# Valley Springs

Valley Springs és el nom dels següents llocs:
* Valley Springs (Arkansas)
* Valley Springs (Califòrnia)
* Valley Springs (Dakota del Sud)
# Visalia (Califòrnia)

Visalia és una població dels Estats Units a l'estat de Califòrnia. Segons el cens del 2009 tenia 125.921 habitants.

## Demografia

Segons el cens del 2000, Visalia tenia 102.000 habitants, 30.883 habitatges, i 22.915 famílies. La densitat de població era de 1.237 habitants/km².
Per edats la població es repartia de la següent manera: un 31,3% tenia menys de 18 anys, un 9,6% entre 18 i 24, un 28,5% entre 25 i 44, un 19,7% de 45 a 60 i un 10,9% 65 anys o més.
L'edat mediana era de 32 anys. Per cada 100 dones de 18 o més anys hi havia 88,9 homes.
La renda mediana per habitatge era de 41.349 $ i la renda mediana per família de 45.830 $. Els homes tenien una renda mediana de 36.670 $ mentre que les dones 26.717 $. La renda per capita de la població era de 18.422 $. Entorn del 12,9% de les famílies i el 16,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Filla il·lustres

* Robert B. Laughlin (1950 -) físic, Premi Nobel de Física de l'any 1998.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Visalia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Visalia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Underworld (pel·lícula de 2003)

Underworld és una pel·lícula d'acció i ciència-ficció, estrenada el 2003. La trama creada per Danny McBride, Kevin Grevioux i Len Wiseman està centrada en la guerra secreta entre els vampirs, descrits com els aristòcrates assedegats de sang i els homes llops, homes llop caracteritzats per ser brutals i marginals que habiten ocults planejant la seva venjança. És la primera pel·lícula de la pentalogia d'Underworld.
La pel·lícula ha estat doblada al català i va ser emesa per primera vegada per a TV3 el 18 de març de 2005.
Va ser distribuida en DVD i VHS per Columbia TriStar Home Entertainment.

## Repartiment i Doblatge

| Actor | Personatge | Doblatge |
| Kate Beckinsale | Selene | Victòria Pagès |
| Scott Speedman | Michael Corvin | Roger Pera |
| Michael Sheen | Lucian | Jordi Boixaderas |
| Shane Brolly | Kraven | Alfonso Vallés |
| Bill Nighy | Viktor | Pep Torrents |
| Erwin Leder | Singe | Jaume Comas |
| Sophia Myles | Erika | Alicia Laorden |
| Robbie Gee | Kahn | Pep Ribas |
| Wentworth Miller | Dr. Adam Lockwood | Claudi Domingo |
| Kevin Greviuox | Raze | Enric Serra Frediani |
| Dennis J. Kozeluh | Dignatari | Norbert Ibero |
| Richard Cetrone | Pierce | Toni Pujós |

## Recepció
### Ingressos

La pel·lícula va recaptar 51.970.690 dòlars als Estats Units i 95.708.457 dòlars per a tot el món.

### Crítica

Underworld té una qualificació del 31% a Rotten Tomatoes, basat en 161 ressenyes. A CinemaScore va rebre una nota de B+ en una escala entre A+ i F.
Roger Ebert va dir: "Es tracta d'una pel·lícula amb tan cabdal en els seus personatges i amb una història tan poc profunda que sembla que la guerra existeix principalment per proporcionar imatges gràfiques". Tot i això, algunes crítiques es mostraven més favorables: el New York Daily News el lloava com "elegant i cruel i entretingut per a alguns covens".

## Referències

* ↑ «Underworld». Underworld. [Consulta: 10 agost 2020].
* ↑ Eldoblatge.com(català)
* ↑ «Underworld (2003)».
* ↑ «CinemaScore». cinemascore.com.
* ↑ Roger Ebert, Underworld Moovie Review & Film Summary (2003) Arxivat 2012-04-04 a Wayback Machine.

## Enllaços externs

* Underworld - Lloc web oficial
# Underworld (pel·lícula de 1997)

Underworld és una pel·lícula de 1997 de comèdia i thriller dirigida per Roger Christian i protagonitzada per Denis Leary, Joe Mantegna i Annabella Sciorra. Ha estat doblada al català.

## Argument

Johnny Crown (Denis Leary) surt de la presó després de set anys, el mateix dia que uns matons assassinen el seu pare, amb una gran quantitat de diners en la butxaca, un grau de psicoteràpia i un ardent desig de venjar-se per l'assassinat del seu progenitor. Una de les persones involucrades és Frank Gavillan (Joe Mantegna), que es converteix en sospitós d'haver ficat una bala en el cap al pare de Johnny.
Frank és el cap d'un reeixit club i la figura del crim organitzat. Johnny contactarà amb ell per esbrinar si va ser l'assassí o, en cas contrari, per treure-li qui van ser els culpables.

## Repartiment

* Denis Leary: Johnny Alt / Johnny Crown
* Joe Mantegna: Frank Gavilan / Frank Cassady / Richard Essex
* Annabella Sciorra: Dra. Leah
* Larry Bishop: Ned Lynch
* Abe Vigoda: Will Cassady
* Robert Costanzo: Stan
* Traci Lords: Anna
* Jimmie F. Skaggs: Phil Fox / Todd Streeb
* James Tolkan: Donen Eagan
* Heidi Schanz: Joyce Alt
* Cristi Conaway: Julianne
* Angela Jones: Janette
* Michael David Simms: Mitch Reed
* Amy Moon: Ava
* Marc Baur: Leo

## Rebuda

La pel·lícula va ser nominada a la Millor Pel·lícula a Mystfest.
El crític de la CNN Paul Tatara va donar una revisió altament negativa de la pel·lícula, batejant-la com "...molt violenta, molt profana, i molt dolenta. Hi ha menys morts en el vostre escorxador local, i el diàleg és probablement més agut."

## Referències

* ↑ «Underworld». esadir.cat.
* ↑ Gates, Anita (May 9, 1997).
* ↑ «Underworld». The New York Times.
* ↑ http://www.sensacine.com/peliculas/pelicula-110620/
* ↑ http://edition.cnn.com/SHOWBIZ/9706/12/underworld.review/index.html
# Una carta de amor

Una carta de amor és una pel·lícula mexicana dirigit per Miguel Zacarías en 1943 i protagonitzat per Jorge Negrete i Gloria Marín, amb una producció inspirada en la d' Allò que el vent s'endugué.

## Sinopsi

En el transcurs de la intervenció francesa és descoberta una carta a la roba d'un liberal que serà afusellat. En aquesta carta es conta la història on ferit pròxim a un santuari, una jove anomenada Marta l'ajuda. Després de la seva recuperació va ser a la festa on es va anunciar el compromís forçat d'ella amb el coronel. No obstant això, en la festa del compromís, Marta i el fugitiu descobreixen que estan enamorats. El Coronel, qui està compromès amb Marta, li diu a ella que capturin al fugitiu, però ella ajuda al fugitiu allotjant-lo a la seva alcova durant dos dies.

## Repartiment

* Jorge Negrete - Cap liberal.
* Gloria Marín - Marta María Mireles.
* Andrés Soler - Coronel Arturo Gonzalón.
* Mimí Derba - Donya Rosa.
* Emma Roldán - Nana Lupe Ibargüengoitia.
* Alejandro Cianguerotti - Pepe.
* Rafael Icardo - Capità Bermúdez, conservador.
* Antonio R. Frausto - Aguirre.
* Alfredo Varela, Jr.
* Julio Aguet - Melquiades.
* Salvador Quiroz - Doctor Torres, "Visitador".
* Fernando Curiel - Tinent Delmar, "Conservador".
* Ramón G.Larrea - Coronel francès.
* Manuel Dondé.
* Roberto Cañedo - Capità Robles, liberal.
* Armando Sáenz - Jove oficial en el ball.
* Che López - Sergent.
* Huberto Rodríguez - Cura.

## Comentaris

Aquest film ocupa el lloc 99 dins de la llista de les 100 millors pel·lícules del cinema mexicà, segons l'opinió de 25 crítics i especialistes del cinema a Mèxic, publicada per la revista Somos en juliol de 1994.

## Referències

* ↑ Una carta de amor de Miguel Zacarías con Jorge Negrete, Gloria Marín y Andrés Soler Arxivat 2021-05-09 a Wayback Machine., ressenya a cineforever
* ↑ «Las 100 mejores películas del cine mexicano». Arxivat de l'original el 8 de febrer de 2010. [Consulta: 23 gener 2009].
# Vescomtat de Forez

El vescomtat de Forez fou un càrrec designat pels comtes de Forez per ajudar-los en la jurisdicció a qualsevol punt del comtat. A diferència del que era habitual el càrrec no va esdevenir hereditari, segurament per no estar vincular a la senyoria feudal de cap territori. El càrrec va desaparèixer el 1107. Cada vescomte va exercir per un comte i algun per més d'un.

## Llista de vescomtes de Forez

* Ademar c. 944-960
* Arnulf 960-970
* Artaud 970-980
* Enulf 980-1000
* Guiu I 1001-1015
* Guiu II 1015-1035
* Guiu III c. 1035-1060
* Arquimbald c. 1060-1080
* Goceró c. 1080-1107
# Urbanització (nucli)

Una urbanització és un complex residencial, normalment extrapolat (fora del centre) d'un municipi, i que en depèn administrativament.

## Particularitats

"Urbanització" ve de la paraula llatina urbis. Actualment és una forma comuna de fer referència a un conjunt d'habitatges humans desenvolupats de forma organitzada, igual que les zones industrials i àrees comercials. Normalment aquestes zones residencials se situen fora dels nuclis de població establerts, per exemple a l'antic medi rural, vessants de muntanyes i zones costaneres. A Catalunya aquest tipus d'habitatge, desenvolupat essencialment entre les dècades de 1960 i 1990, s'estén per tot el territori, però es es concentra sobretot a les comarques del Vallès Oriental i Vallès Occidental, Baix Llobregat, Garraf i Maresme.
Una urbanització no és un poble pròpiament dit. Consta bàsicament de xalets o edificis no gaire grans i d'una xarxa de camins o de carreteres. A la segona meitat del segle xx les cases de les urbanitzacions eren sobretot de segona residència, però a partir dels anys 1990 un nombre creixent de les cases edificades passa a convertir-se en residència principal.
A la zona del mediterrani molts d'aquests nuclis de població s'oposen a la forma de viure tradicional, car la gran majoria són inaccessibles amb els medis de transports públics i depenen totalment del transport privat. Algunes, i especialment les construïdes durant el "boom" immobiliari de 1990-2007, no solen tenir tots els serveis que calen per esdevenir nuclis viables.
Amb el creixement, hi ha urbanitzacions que poden esdevenir barris de poblacions més grans; és el cas, per exemple, de Fontpineda, al Baix Llobregat, que amb el temps ha esdevingut un dels nuclis residencials establerts del municipi on estava instal·lada, Pallejà. D'altra banda, també n'hi ha que poden ser inviables i acabar degradant l'entorn.

## Bibliografia

* Joan Barba i Montserrat Mercadé. Les urbanitzacions a la província de Barcelona: Localització i característiques dels sistemes de baixa densitat residencial. Barcelona: Diputació de Barcelona, 2007
* Suburbia: la construcció del somjni americà. Barcelona: CCCB, 2024 (Catàleg de l'exposició, Barcelona, CCCB, 20 de març-8 de setembre de 2024)

## Vegeu també

* Urbanització
* Zona industrial
* Zona degradada
* Teoria de l'espai defensable

## Enllaços externs

* Llei 3/2009, de la Generalitat de Catalunya de regularització i millora d'urbanitzacions amb dèficits urbanístics
* Generalitat de Catalunya, Urbanitzacions
* Diputació de Barcelona, Urbanitzacions amb dèficits urbanístics
# Vescomtat de Mantes

El vescomtat de Mantes fou una efímera jurisdicció feudal de França, al Vexin.
Només es coneix un vescomte de nom Sansó, que apareix en una donació d'un vescomte de nom Hug (Hugone vicecomite Vilcasini) a "Sancti Petri Gismoensis", amb consentiment del comte Drogó o Dreux de Mantes i en presència de Gautier germà del vescomte, Ricard de Nielfa parent proper (consanguineus), Sanson vicecomes de Medanta (Mantes), el vescomte Teduí (Teduinus vicecomes) i Ameli (Amelius frater eius…).

## Referències

* Genealogia
# Vaasan Palloseura

El Vaasan Palloseura (o VPS) és un club de futbol finlandès de la ciutat de Vaasa.

## Futbolistes destacats

* Tomasz Arceusz
* Rami Louke
* Tomas Nygård
* Henri Sillanpää
* Jussi Jääskeläinen
* Juha Reini
* Dean Edwards (1982-85)
* Roy Essandoh (1998-99) 25 partits 3 gols Arxivat 2008-08-08 a Wayback Machine.

## Palmarès

* Lliga finlandesa de futbol (2):
** 1945, 1948
* Copa de la Lliga finlandesa de futbol (2):
** 1999, 2000

## Enllaços externs

* (finès) Web oficial